स्टिक फेंकी और चलने लगे ऋषभ, बैकग्राउंड में बजा KGF का थीम सॉन्ग; लिखा- नो मोर क्रचिज-डे
Rishabh Pant Video Goes Viral कार एक्सीडेंट में घायल टीम इंडिया के विकेटकीपर बल्लेबाज ऋभष पंत तेजी से रिकवरी कर रहे हैं। वे अब बिना सहारे के चलने लगे हैं। पंत को एक्सीडेंट के बाद पहली बार बिना सहारे के चलते देखा गया है।
कार एक्सीडेंट में घायल टीम इंडिया के विकेटकीपर बल्लेबाज ऋभष पंत तेजी से रिकवरी कर रहे हैं। वे अब बिना सहारे के चलने लगे हैं। पंत को एक्सीडेंट के बाद पहली बार बिना सहारे के चलते देखा गया है।
पंत की रिकवरी को देखते हुए उनके वर्ल्ड कप खेलने की उम्मीदें बढ़ रही हैं।
25 साल के पंत ने शुक्रवार को एक वीडियो पोस्ट किया, जिसमें वे बिना बैसाखी के चलते नजर आ रहे हैं। वीडियो में ऋषभ पंत स्टिक फेंककर बिना सहारे चलते नजर आ रहे हैं। बैकग्राउंड में KGF का थीम सॉन्ग भी बज रहा है। वीडियो पोस्ट करते हुए पंत ने लिखा, 'हैप्पी, नो मोर क्रचिज-डे।'
फैंस इस वीडियो को खूब पसंद कर रहे हैं। वे वीडियो पर तरह-तरह के कमेंट कर रहे हैं।
इस खबर में आप टाइम लाइन में देखेंगे पंत की रिकवरी, उन्हें लेकर BCCI की योजना, एक्सीडेंट का विवरण और एक्सीडेंट के बाद फोटोज में ऋषभ 
सबसे पहले इस ग्राफिक के जरिए शुरुआत करते हैं टाइमलाइन से...?
NCA में रिहैब कर रहे हैं पंत
पंत इस समय बेंगलुरु स्थित नेशनल क्रिकेट अकादमी (NCA) में चोट से रिकवर कर रहे हैं। एक दिन पहले ऋषभ ने जिम में वर्कआउट करते हुए वीडियो शेयर किया था। उन्होंने उस वीडियो पोस्ट में लिखा, 'खेल किसी खिलाड़ी का चरित्र बनाता नहीं है, बल्कि उसे सामने लाता है।' पढ़ें पूरी खबर 
वर्ल्ड कप तक पंत को खिलाने की योजना बना रहा बोर्ड
पंत की फास्ट रिकवरी को देखते हुए BCCI उन्हें ऑस्ट्रेलिया के खिलाफ होने वाले WTC फाइनल, एशिया कप और वर्ल्ड कप में खिलाने की योजना बना रहा है। बोर्ड चाहता है कि वे जल्द से जल्द एक्सीडेंट की चोट से रिकवर हो जाएं। बोर्ड ने पंत को दो फिजियो भी दिए हैं, जो उनकी रिकवरी सुनिश्चित कर रहे हैं।
घर जाते वक्त पिछले साल 30 दिसंबर को हुआ था एक्सीडेंट
पिछले साल 30 दिसंबर को पंत एक हादसे का शिकार हो गए थे। वे कार से दिल्ली से देहरादून अपनी मां से मिलने जा रहे थे। उनकी मर्सिडीज अनियंत्रित होकर डिवाइडर से जा टकराई, जिसके बाद उसमें आग लग गई और पलट गई। एक्सीडेंट के बाद पंत जलती हुई कार की खिड़की तोड़कर खुद ही बाहर निकले। लोग बचाने पहुंचे तो बोले- मैं ऋषभ पंत हूं। उन्हें सिर, पीठ और पैर में गंभीर चोटें आई थीं।
आखिर में एक्सीडेंट से अब तक तस्वीरों में पंत...
